Bipabi pa Kutanchika Mabuku Kukila pa 165,000
Bakamonyi ba kwa Yehoba bebayuka kuba’mba bengila mwingilo wa ku nzubo ku nzubo. Pano luno babena kusapwila mu mapunzha mutanwa bantu bavula saka baimana kwingijisha bipabi po batanchika mabuku.
Katataka papo, batundaika bingi kwingilako uno mwingilo. Mu November mu 2011, jibumba ja Bakamonyi mu New York City batendekele kusapwila byambo bya mu Baibolo ku bantu kwingijisha matebulu ne bipabi po batanchikile mabuku. Uno mwingilo waendele bingi bulongo kya kuba ne mu mizhi ikwabo batendekele kusapwila mu jino jishinda.
Mu March mu 2015, batumine bipabi 165,390 mu bipwilo bya Bakamonyi ba kwa Yehoba mwaya ntanda. Balenga pa kutanchika mabuku, matebulu ne tuzubo mwakutanchika mabuku.
Mwingilo wa kunzubo ku nzubo ke jishinda jimo Bakamonyi jo bafunjishishamo bukine bwa mu Baibolo ku bantu. Bino nangwa byonkabyo, kusapwila kwingijisha bipabi ku bena kwenda bingi bulongo. Akimonai byamwekele bimo.
Mu Peru, mwanamulume wa jizhina ja Raul wasolomokele Bakamonyi bajinga pa kipabi po batanchika mabuku ne kwamba’mba: “Mwajinga pi? Pa myaka isatu ne mukebanga bingi anweba Bakamonyi! Byo namwene kipabi kyenu, namusanchijile bingi Lesa.”
Mu mpunzha mo aikalanga, bamufwakeshanga javula bingi ku Bakamonyi ba kwa Yehoba. Ba Raul kechi baikalanga pa nzubo kimye kya mute nangwa ku mpelo ya milungu. Walumbulwile kuba’mba, kunyuma kwe wafundanga Baibolo na Bakamonyi, kabiji wakebelenga kutendeka kufunda jikwabo. Banengezha kutendeka kufunda nanji jikwabo.
Balume ne bakazhi mu Bulgaria bayile pa kipabi po batanchikile mabuku ne kusendapo buku wa kuba’mba, Kintu Kilengela Kisemi Kwikala kya Lusekelo. Mulungu walondejilepo babwelele nakusendapo mabuku akwabo abiji a kuba’mba: Mashimikila a mu Baibolo ne Fundai ku Mufunjishi Wayukisha. Bakamonyi bajinga pa kipabi baipwizhe nambala ya baana bobajinga nabo. Bakumbwile’mba: “Kechi tujipo na mwana ne pano bino inge twaikala naji tukeba kuka mufunjishi. Ano mabuku kine o otubena kukeba”
Mushilikale waishile pa kipabi kwa ma buku paimena Bakamonyi mu kyalo kya Ukraine. Waambile’mba: “Anweba bansongwakazhi mbulai juba jikeya Amagedonyi.” Uno mwana mulume wivwangilemo mu milukuchi yajingako mu Ukraine. Bintu bibena kumweka mu ntanda byamulengela kushiinwa’mba katatakatu Amagedonyi ikafike ne kuba’mba kimukatazha bingi kuyuka kine kintu kyalengela Lesa kubula kubapo kimo. Bakamonyi bamulumbulwijile bintu bya kine biji mu Baibolo byalengela kuba’mba Lesa kubula konauna babi pa kino kimye kabiji ne kumulumbulwila kuba’mba katatakatu akebonaune babi. Uno mwanamulume waswile kutambula Kyamba kwa Usopa ne Labainga kabiji ne Buku wakuba’mba Is There a Creator Who Cares About You?
Mu kyalo kya Macedonia, Nsongwalume umo waambijile Bakamonyi basapwijilenga pa kipabi amba tanga bingi magazine enu pano bino mbena kukebako buku wa kuba’mba: Nanchi Baibolo kine Ufunjisha ‘mba ka? Waambile kuba’mba usakuya ku Laibulali na kutanga uno Buku.
Byopapichile maola abiji uno mwana mulume wabwelele panyuma ya kutanga mapa 79 auno buku. Waambile’mba “Uno buku wapimpula bwikalo bwami.” Pano nayuka kuba’mba “Byavula byo naitabijilemo kechi bya kine ne. Byo balumbulula mu uno buku byawama bingi. Wandengela kupimpula byo naitabijilemo mu bwikalo bwami!”
Fundai ne Bikwabo
Lombai Lufunjisho lwa Baibolo Lwatutu
Mambo ka a Kufunjila Baibolo?
Bantu bavula mwaya ntanda babena kutana mikumbu ya mu Baibolo. Nanchi nenuwa mubena kukeba kufunda nyi?
Lombai Lufunjisho lwa Baibolo Lwatutu
Kikala Byepi pa Kufunda Baibolo?
Bakamonyi ba kwa Yehoba bayukanyikwa kuba’mba bafunjisha bantu Baibolo kyatutu mwaya ntanda yonse kwingijisha jino jishinda jawama bingi. Monai byo boba bino.
MEPUZHO O BEPUZHA JAVULA
Nanchi Bakamonyi ba kwa Yehoba Bena Kilishitu Nyi?
Monai byo twapusana na bakwabo batelwa mba Bena Kilishitu.
tum_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn tum_Latn bem_Latn xho_Latn tum_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn